**Fejér Megyei Önkormányzat Közgyűlésének**

**16/2016. (II.24.) önkormányzati határozata**

**a „Dél-Mezőföld Program” előkészítésével kapcsolatos együttműködés kialakításáról**

A Fejér Megyei Közgyűlés megtárgyalta a **„**Javaslat a „Dél-Mezőföld Program” előkészítésével kapcsolatos együttműködés kialakítására**”** című előterjesztést és az alábbi határozatot hozta:

1. A Fejér Megyei Közgyűlés együttműködési szándékát fejezi ki a Tolna Megyei Önkormányzattal a „Dél-Mezőföld Program” keretében a terület-, a gazdaság-, és a vidékfejlesztés számos területén, összefogva a különböző ágazati operatív programok fejlesztési elképzeléseit és forrásait.
2. Ennek keretei között a Közgyűlés támogatja a „Dél-Mezőföld Program” előkészítési feladatainak ellátását, és felkéri elnökét az ezzel kapcsolatos egyeztetések, tárgyalások lefolytatására, egyúttal felhatalmazza elnökét az együttműködési megállapodás aláírására.
3. A Közgyűlés felkéri elnökét, hogy a „Dél-Mezőföld Program”-mal összefüggően felmerülő, az együttműködést érintő, további döntést igénylő feladatokat és teendőket terjessze a Közgyűlés elé.

**Felelős**: Dr. Molnár Krisztián

 a közgyűlés elnöke

**Határidő:** azonnal

Székesfehérvár, 2016. február 24.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

Kivonat hiteléül: